<classify> KATIKA kuunga mkono juhudi za serikali za kufanikisha mradi wa kihistoria wa mradi mkubwa wa umeme wa maporomoko ya maji ya Mto Rufi ji, benki za UBA Tanzania na CRDB zimejitokeza kuongeza nguvu katika mradi huo.Benki hizo zimefikia makubaliano ya kushiriki, kuunga mkono na kuunga mkono ujenzi wa mradi huo kwa kutoa Dola za Marekani milioni 737.5 kama dhamana ya benki inayotakiwa na wakandarasi, mkandarasi Kampuni za Arab Contractors na Elsewedy Electric, zote kutoka Misri. Mradi huo unaopewa uzito mkubwa na Serikali ya Awamu ya Tano chini ya uongozi wa Rais, Dk John Magufuli unatarajiwa kugharimu dola bilioni 2.95 karibu Sh trilioni 7 za Tanzania.Katibu Mkuu wa Wizara ya Nishati, Hamisi Mwinyimvua, Mkurugenzi Mkuu wa Shirika la Umeme Tanzania TANES- CO, DK Tito Mwinuka na Kaimu Mwenyekiti wa Bodi wa Benki ya UBA Tanzania, Balozi Tuvako Manongi na mwakilishi wa CDRB, ni miongoni mwa walioshiriki katika hafla fupi ya makabidhiano ya nyaraka za makubaliano mwishoni mwa wiki jijini Dar es Salaam.Kwa mujibu wa masharti ya mkataba huo, umoja huo unahitajika kutoa dhamana za benki za kigeni na za ndani zikiwa ni jumla ya dola za Marekani milioni 737.5 kupitia utekelezaji wa mradi na dhamana ya malipo ya awali kwa mradi huo. Kwa kuanzia, Benki ya CRDB na UBA zimeshirikiana na Benki ya Africa Export- Import Bank Afrieximbank na benki nyingine za Misri kutoa dhamana za benki kwa Tanes- co, huku sehemu ya dhamana hizo zikitarajiwa kutolewa wakati wowote kuanzia jana.Mradi huo utakapokamilika unatarajiwa kuzalisha umeme wa megawati 2,100, zitakazoingizwa kwenye gridi ya taifa na hivyo kulifanya taifa kujichosheleza kwa umeme, hivyo kuchochea sera ya Serikali ya kuimarisha Uchumi wa Viwanda. Utakuwa mradi mkubwa wa umeme Tanzania na Afrika Mashariki. Tanzania ilikuwa na mika- kati ya muda mrefu ya kuanzi- sha mradi huo tangu miaka ya 1960, chini ya utawala wa Rais wa Awamu ya Kwanza, Mwalimu Julius Nyerere.Kutokana na utekelezaji wa mradi huo, benki za CRDB na UBA kama waratibu wenza wa mradi, waliipongeza Serikali kwa mikakati mbalimbali inayojiwekea kuhakikisha malengo ya mradi yanafikiwa na hatimaye kuipeleka nchi katika uchumi wa kati kupitia sekta ya viwanda.Aidha, mradi huo mkubwa unatarajiwa kuiongezea nguvu serikali kukabiliana na upungufu wa umeme kwa kuwa uchumi wa nchi na idadi ya watu inaongezeka. UBA ni benki kubwa inay- oongoza barani Afrika ambayo inafanya kazi katika nchi 20 za Afrika, Uingereza, Marekani na Ufaransa.Imekuwa msaidizi mkubwa na wafadhili wa miradi ya maendeleo ya miundombinu katika nchi zote zilizopo Afrika. Nchini Tanzania pekee, UBA imetoa zaidi ya Dola za Marekani milioni 250 katika mtindo tofauti ya fedha kwa taasisi za serikali na kampuni binafsi ili kusaidia miradi mbalimbali ya umeme, maji na ujenzi wa barabara na mingineyo.UBA ilianzishwa Tanzania mwaka 2009 kama kampuni ndogo ya UBA PLC ambayo ilianza wakati wa kikoloni ikiitwa French British Bank FBB Limited ambayo ilikuwa ikifanya kazi Nigeria tangu mwaka 1949. UBA PLC leo imekuwa mojawapo ya watoa huduma za benki na huduma nyingine za kifedha barani Afrika Benki hii hutoa huduma kwa zaidi ya wateja milioni 13 duniani kote.  <topic>: kitaifa 